Aḥmed Urabi
<s>Ahmed Urabi punim imenom Ahmed Urabi-paša Misirski (selo pored Zakazika, 1839. - Kairo, 21. septembar 1911.) bio je egipatski nacionalist, lider društveno političkog pokreta, koji je okupio gotovo sve slojeve egipatskog društva, od onih iz viših klasa, do vojnika i običnih seljaka, jer je izražavao nezadovoljstvo zbog 
dominacije Evropskih velesila (Britanije i Francuske).</s>

<s>Biografija</s>

<s>Urabi je rođen u familiji seoskog šeika, studirao je na kairskom Al-Azharu vodećoj instituciji za islamistiku.</s><s>Nakon školovanja priključio se vojsci, gdje je dogurao do čina kajmakama, nakon sudjelovanja u Egipatsko-etiopskog rata 1875.-76.</s><s>Još na samom početku vojne karijere, priključio se tajnoj organizaciji koja je za cilj imala uklanjanje turskih i čerkeskih oficira, koji su imali monopol na najviše činove u Egipatskoj vojsci.</s><s>Odmah nakon rata - 1879. sudjelovao je u neuspjelom oficirirskom puču protiv Egipatskog kediva Teufik-paše.</s>

<s>Urabi je bio odličan govornik, blizak običnom narodu iz kog je i sam potekao, a njegov slogan Miṣir - Misircima (Egipat Egipćanima) uzdigao ga je u nacionalnog heroja.</s><s>Postao je toliko popularan, kao jedan od lidera tek osnovane Nacionalne partije, da kolebljivi Teufik-paša nije imao kud, već ga je 1881. uključio u vladu kao ministra rata (odbrane).</s><s>Njegovi vatreni govori u parlamentu protiv stranaca koji su kontrolirali egipatski budžet, bojeći se da prezaduženi Egipat neće biti u stanju vraćati kredite za 
Sueski kanal, doveli su do čitavog niza spontanih napada na evropske trgovce i njihova poduzeća.</s>

<s>Urabijev ustanak 
Preplašeni Teufik-paša kog više nitko nije slušao, pobjegao je u Aleksandriju, i zatražio pomoć od Britanije i Francuske.</s><s>Francuzi su doplovili ali su se povukli, ali je zato Britanska mornarica u julu 1882 bombardirala Aleksandriju, što je samo dolilo ulje na vatru, jer su izbili još veći nemiri, a Urabi je proglasio kediva izdajnikom.</s><s>Kao komandant egipatske vojske, organizirao je odbranu zemlje i poveo pravi rat, u prvi mah je uspio spriječiti daljni prodor Britanske vojske prema Kairu.</s>

<s>U augustu je Britanska vojska pod vodsvom Garneta Wolseleya izvršila desant u zoni kanala kod Ismailie i odatle krenula u napad na Kairo.</s><s>Urabijeva slabo opremljena i loše obučena vojska je poražena u Bitci kod Tel el Kabira.</s><s>To je bio Urabijev kraj, jer je nakon tog 
uhapšen i osuđen na smrt.</s><s>Na Britansku intervenciju ta kazna nije izvršena već je izmenjena na doživotnu internaciju na Cejlon, gdje mu je 1901. dozvoljeno da se vrati u zemlju.</s>

<s>Dugi niz godina njegov je lik prikazivan samo u negativnom svijetlu, sve do 1950-ih i Naserovog režima.</s><s>Od tog vremena je Urabi - pozitivac,  borac za narodnu stvar.</s>

<s>Povezano</s>

<s>Anglo-egipatski rat</s>

<s>Izvori</s>

<s>Vanjske veze</s>

<s>Urābī Pasha, Egyptian nationalist (na portalu Encyclopaedia Britannica) 
 Urabi-paša, Ahmed (na portalu Hrvatska enciklopedija LZMK)</s>

<s>Ahmed Urabi
Egipatska politička historija
Egipatski vojskovođe</s>

